6.8 
gik de med Baaden ind i Bunden af Bugten, hvor de 'sloge 
Telt. Bugten fortsattes op i Landet af en temmelig jævn 
Skraaning, der endte med et Pas i et Par Hundrede Fods Højde . 
o. IL Passet dannede Skjellet mellem to forskjellige Landskabs¬ 
typer. Paa den ene Side den sædvanlige, grønlandske Natur, 
o: mer eller mindre nøgne, vegetationslose Urfjældknuder, af¬ 
rundede og afglattede af Istidens Gletschere, gjennemskaaret af 
en temmelig anselig Elv, som søgte ud til Havet mellem de fra 
de nærliggende Højder nedstyrtede Klippeblokke. Hist og her 
fandtes Moræner, som strakte sig tværs over Dalen mellem de 
to Bjergkjæder, mellem hvilke Bugten og Elven fandtes. Paa 
den anden Side Passet var derimod et bredt Lavland, mindende 
om den sydlige Kyst af Jamesons Land og om vore jydske 
Hedemoser; det var brunt og fladt, paa Kryds og paa Tværs 
gjennemskaaret af smaa Vandløb; hist og her fandtes en flad, 
sandet, lille Dam. Intetsteds traadte Fjældet frem i Dagen, 
overalt bløde Former. Talrige Spor og afkastede Horn vidnede 
om, at Renerne havde deres Gang her. 
Paa det flade Land .fandtes ogsaa Spor og nogle Totter 
Uld af Moskusoxen, men intet Dyr saaes. 
Ogsaa her ved Teltpladsen havde de den 6. havt Storm, Sne 
og 1—2" tyk Is paa Vandhuller og Smaasøer. 
Den 10. gik vi over til Bjørne øer. Vi gik denne Gang 
Øst *om den store NO.-lige 0 og derefter mod NV. op mellem 
'Øerne, der her alle havde lave, runde Former. Om Aftenen 
sloge vi Telt ved et lille, lukket Bassin. Det var den første rigtig 
smukke Aften, vi havde havt i lang Tid. Det var fuldstændig 
stille og klart Vejr, men det begyndte nu at blive mørkt om 
Nætterne. Fjældene stode imponerende op mod den klare, 
stjernebedækkede Himmel. Et Par store Baal af Lyng bleve 
tændte, og medens Ilden blussede højt og kastede sit flakkende 
Skin over de nærmeste Omgivelser, og Bøgen langsomt steg- 
tilvejrs, kom Piberne frem efter Aftensmaden, og Passiaren gik 
hyggeligt accompagneret af de brændende Lyngkvistes Knittren. 
